CELEX: 32015D0837
Language: sk
Date: 2015-05-28 00:00:00
Title: Rozhodnutie Rady (SZBP) 2015/837 z 28. mája 2015, ktorým sa mení rozhodnutie 2013/255/SZBP o reštriktívnych opatreniach voči Sýrii

29.5.2015   
            
            
               SK
            
            
               Úradný vestník Európskej únie
            
            
               L 132/82
            
         ROZHODNUTIE RADY (SZBP) 2015/837
   z 28. mája 2015,
   ktorým sa mení rozhodnutie 2013/255/SZBP o reštriktívnych opatreniach voči Sýrii
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:
   
               (1)
            
            
               Rada 31. mája 2013 prijala rozhodnutie 2013/255/SZBP (1).
            
         
               (2)
            
            
               Rada 28. mája 20144 prijala rozhodnutie 2014/309/SZBP (2), ktorým sa reštriktívne opatrenia stanovené v rozhodnutí 2013/255/SZBP predĺžili do 1. júna 2015.
            
         
               (3)
            
            
               Na základe preskúmania rozhodnutia 2013/255/SZBP by sa reštriktívne opatrenia mali ďalej predĺžiť do 1. júna 2016.
            
         
               (4)
            
            
               Vzhľadom na vážnosť situácie by sa do zoznamu fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedeného v prílohe I k rozhodnutiu 2013/255/SZBP mala doplniť jedna osoba.
            
         
               (5)
            
            
               Jedna osoba by už nemala byť uvedená na zozname fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedenom v prílohe I k rozhodnutiu 2013/255/SZBP.
            
         
               (6)
            
            
               Informácie, ktoré sa týkajú určitých osôb uvedených v časti A prílohy I k rozhodnutiu 2013/255/SZBP, by sa mali aktualizovať.
            
         
               (7)
            
            
               Na základe rozsudku Všeobecného súdu z 9. júla 2014 v spojených veciach T-329/12 a T-74/13, Mazen Al-Tabbaa proti Rade Európskej únie (3) a rozsudku Všeobecného súdu z 26. februára 2015 vo veci T-652/11, Bassam Sabbagh proti Rade Európskej únie (3) Mazen Al-Tabbaa a Bassam Sabbagh nie sú zahrnutí na zoznam fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedenom v prílohe I k rozhodnutiu 2013/255/SZBP.
            
         
               (8)
            
            
               Bezpečnostná rada Organizácie Spojených národov tiež 12. februára 2015 prijala rezolúciu č. 2199 (2015), v ktorej v odseku 17 zakazuje obchod s kultúrnym majetkom Sýrie a inými predmetmi archeologického, historického, kultúrneho, výnimočného vedeckého a náboženského významu, ktoré boli od 15. marca 2011 nezákonne vyvezené zo Sýrie.
            
         
               (9)
            
            
               Rozhodnutie 2013/255/SZBP by sa preto malo zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Rozhodnutie 2013/255/SZBP sa mení takto:
   
               1.
            
            
               Článok 13a sa nahrádza takto:
               „Článok 13a
               Zakazuje sa dovoz, vývoz, transfer alebo poskytovanie súvisiacich sprostredkovateľských služieb, ktoré sa týkajú kultúrneho majetku a iných predmetov archeologického, historického, kultúrneho, výnimočného vedeckého a náboženského významu, ktoré boli nezákonne vyvezené zo Sýrie alebo existuje odôvodnené podozrenie, že boli nezákonne vyvezené zo Sýrie 15. marca 2011 alebo po tomto dátume. Tento zákaz sa neuplatňuje, ak sa preukáže, že kultúrne predmety sú v procese bezpečného vrátenia ich oprávneným majiteľom v Sýrii.
               Únia prijme potrebné opatrenia s cieľom určiť príslušné predmety, na ktoré sa má vzťahovať tento článok.“
            
         
               2.
            
            
               Článok 34 sa nahrádza takto:
               „Článok 34
               Toto rozhodnutie sa uplatňuje do 1. júna 2016. Podlieha neustálej revízii. Podľa potreby sa môže obnoviť alebo zmeniť, ak Rada dospeje k záveru, že jeho ciele neboli dosiahnuté.“
            
         Článok 2
   Príloha I k rozhodnutiu 2013/255/SZBP sa mení tak, ako sa uvádza v prílohe k tomuto rozhodnutiu.
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Bruseli 28. mája 2015
      
         
            Za Radu
         
         
            predseda
         
         E. RINKĒVIČS
      
   
   
      (1)  Rozhodnutie Rady 2013/255/SZBP z 31. mája 2013 o reštriktívnych opatreniach voči Sýrii (Ú. v. EÚ L 147, 1.6.2013, s. 14).
   
      (2)  Rozhodnutie Rady 2014/309/SZBP z 28. mája 2014, ktorým sa mení rozhodnutie 2013/255/SZBP o reštriktívnych opatreniach voči Sýrii (Ú. v. EÚ L 160, 29.5.2014, s. 37).
   
      (3)  Zatiaľ neuverejnený.
   
      PRÍLOHA
      
                  I.
               
               
                  Do zoznamu osôb, ktorý sa uvádza v časti A prílohy I k rozhodnutiu 2013/255/SZBP, sa dopĺňa táto osoba:
                  
                               
                           
                           
                              Meno
                           
                           
                              Identifikačné údaje
                           
                           
                              Dôvody
                           
                           
                              Dátum zaradenia na zoznam
                           
                        
                              206.
                           
                           Generál Muhamad (
                                 ) (alias Mohamed, Muhammad) Mahalla (
                                 ) (alias Mahla, Mualla, Maalla, Muhalla)
                           
                              Narodený v Jablehu v provincii Lattakia.
                           
                           
                              Veliteľ odboru 293 (vnútorné veci) sýrskej vojenskej spravodajskej služby (SMI) v Damasku od apríla 2015. Zodpovedný za represie a násilie voči civilným obyvateľom v Damasku a okolí.
                              Bývalý zástupca riaditeľa pre politickú bezpečnosť (2012), dôstojník sýrskej republikánskej gardy a zástupca riaditeľa na riaditeľstve pre politickú bezpečnosť. Riaditeľ pre vojenskú políciu, člen Úradu národnej bezpečnosti.
                           
                           
                              29.5.2015
                           
                        
            
                  II.
               
               
                  Zo zoznamu osôb uvedeného v časti A prílohy I k rozhodnutiu 2013/255/SZBP sa vypúšťa záznam o tejto osobe:
                  č. 11. Rustum () Ghazali ().
               
            
                  III.
               
               
                  Záznamy o osobách uvedených nižšie, ktoré sú uvedené v časti A prílohy I k rozhodnutiu 2013/255/SZBP, sa nahrádzajú týmito záznamami:
                  
                               
                           
                           
                              Meno
                           
                           
                              Identifikačné údaje
                           
                           
                              Dôvody
                           
                           
                              Dátum zaradenia na zoznam
                           
                        
                              3.
                           
                           Ali (
                                 ) Mamluk (
                                 ) (alias Mamlouk)
                           
                              Dátum narodenia: 19. februára 1946;
                              miesto narodenia: Damask;
                              č. diplomatického pasu 983
                           
                           
                              Riaditeľ Úradu národnej bezpečnosti. Bývalý riaditeľ sýrskeho riaditeľstva pre spravodajské informácie (GID) zapojený do represií voči demonštrantom.
                           
                           
                              9.5.2011
                           
                        
                              6.
                           
                           Muhammad (
                                 ) Dib (
                                 ) Zaytun (
                                 ) (alias Mohammed Dib Zeitoun; alias Mohamed Dib Zeitun)
                           
                              Dátum narodenia: 20. mája 1951;
                              miesto narodenia: Damask;
                              č. diplomatického pasu D000001300
                           
                           
                              Riaditeľ riaditeľstva všeobecnej bezpečnosti; zapojený do represií voči demonštrantom.
                           
                           
                              9.5.2011
                           
                        
                              16.
                           
                           Faruq (
                                 ) (alias Farouq, Farouk) Al Shar' (
                                 ) (alias Al Char', Al Shara', Al Shara)
                           
                              Dátum narodenia: 10. decembra 1938
                           
                           
                              Bývalý viceprezident Sýrie; zapojený do represií voči civilnému obyvateľstvu.
                           
                           
                              23.5.2011
                           
                        
                              37.
                           
                           Brigádny generál Rafiq (
                                 ) (alias Rafeeq) Shahadah (
                                 ) (alias Shahada, Shahade, Shahadeh, Chahada, Chahade, Chahadeh, Chahada)
                           
                               
                           
                           
                              Bývalý veliteľ odboru 293 (vnútorné veci) sýrskej vojenskej spravodajskej služby (SMI) v Damasku. Priamo zapojený do represií a násilia voči civilným obyvateľom v Damasku. Poradca prezidenta Baššára al-Asada pre strategické otázky a vojenské spravodajstvo.
                           
                           
                              23.8.2011
                           
                        
                              42.
                           
                           Brigádny generál Nawful (
                                 ) (alias Nawfal, Nofal, Nawfel) Al-Husayn (
                                 ) (alias Al-Hussain, Al-Hussein)
                           
                               
                           
                           
                              Veliteľ odboru sýrskej vojenskej spravodajskej služby (SMI) v Idlibe. Priamo zapojený do represií a násilia voči civilným obyvateľom v provincii Idlib.
                           
                           
                              23.8.2011
                           
                        
                              44.
                           
                           Brigádny generál Muhammed (
                                 ) (alias Muhamad) Zamrini (
                                 ) (alias Zamreni)
                           
                               
                           
                           
                              Veliteľ odboru sýrskej vojenskej spravodajskej služby (SMI) v Homse. Priamo zapojený do represií a násilia voči civilným obyvateľom v Homse.
                           
                           
                              23.8.2011
                           
                        
                              53.
                           
                           Adib (
                                 ) Mayaleh (
                                 ) (alias André Mayard)
                           
                              Narodený: 15. mája 1955
                              miesto narodenia: Bassir
                           
                           
                              Adib Mayaleh je zodpovedný za poskytovanie ekonomickej a finančnej podpory sýrskemu režimu prostredníctvom svojej funkcie guvernéra Sýrskej centrálnej banky.
                           
                           
                              15.5.2012
                           
                        
                              55.
                           
                           Plukovník Lu'ai (
                                 ) (alias Louay, Loai) al-Ali (
                                 )
                           
                               
                           
                           
                              Riaditeľ odboru sýrskej vojenskej spravodajskej služby v Derá. Zodpovedný za násilie voči demonštrantom v Derá.
                           
                           
                              14.11.2011
                           
                        
                              80.
                           
                           Brigádny generál Nazih (
                                 ) (alias Nazeeh) Hassun (
                                 ) (alias Hassoun)
                           
                               
                           
                           
                              Riaditeľ odboru sýrskej vojenskej spravodajskej služby pre okolie Damasku/Rif Dimashq; predtým pôsobil v spravodajskej službe sýrskeho letectva. Vojenský predstaviteľ zapojený do násilností v Homse.
                           
                           
                              1.12.2011
                           
                        
                              137.
                           
                           Brigádny generál Ibrahim (
                                 ) Ma'ala (
                                 ) (alias Maala, Maale, Ma'la)
                           
                               
                           
                           
                              Riaditeľ odboru 285 (Damask) generálneho riaditeľstva pre spravodajské služby (nahradil brigádneho generála Hussamu Fendiho koncom roka 2011). Zodpovedný za mučenie zadržiavaných odporcov režimu.
                           
                           
                              24.7.2012